АҞӘА, нанҳәа 24 - Sputnik. 200 килограмм ацха инеиҳаны Астрахань ауаҩԥсы аҳәаа иахигарц даҿын ареистә автобус аҟны аҭыԥ маӡаҟны, абри атәы аанацҳауеит Шәачатәи аҳазалхырҭа апресс-маҵзура.
Автобус гәарҭеит амобилтә гәаҭара-ԥшааратә комплекс ахархәарала. Убри иабзоураны ирбеит ашәҟәы иҭагаламыз атауар ҵәахызар ахьалшоз аҭыԥ. Уи афанера абруқәа рыла еибаркны автобус аҵаҿы иԥхьакын.
Амаӡа ҭыԥ аҿы 1,5 литра зкуа апластикатә ԥаҭлыкақәа 110 рбеит, зеиԥш капанла 237 килограмм.
Имхыз атауар аекспертизахь ишьҭуп. Абри афакт ала административтә зинеилагаразы ашьаус хацыркуп.